4 wenslaaie met verrassende gesondheidsvoordele - Goeie Huishouding
4 wenslaaie met verrassende gesondheidsvoordele
Dis somer en die lewe kan – behoort – maklik (te) wees met dié eenvoudige slaaie wat boonop goed vir jou gesondheid is
Versterk jou bene met 'n roket-en-parmesaanslaai Groen blaargroente soos roket en spinasie verskaf vitamien K – noodsaaklik vir sterk bene, sê kenners by die British Dietetic Association. Saam met kalsiumryke kaas is dit 'n wenkombinasie vir sterk bene.
Beskerm jou sig met 'n Niçoise-slaai Vars tuna is 'n olierige vis, ryk aan omega 3-vetsure wat volgens studies jou risiko vir ouderdomsverwante makulêre degenerasie kan verminder.
Verlaag jou cholesterol met 'n boneslaai Die oplosbare vesel wat in bone voorkom, kan LDL-cholesterol (die slegte soorte) help verminder. Sprinkel amandels oor jou slaai – daar is bevind dat dit jou hart beskerm.
Kry meer energie met 'n sitrusslaai Lemoene en ander vrugte is ryk aan vitamien C, wat noodsaaklik vir energie is. Kombineer dit met 'n groen, blaarryke slaai ryk aan yster om jou liggaam te help om die belangrike voedingstof te absorbeer.